Predkladacia správa

	Na základe Plánu legislatívnych úloh vlády Slovenskej republiky na rok 2003 v mesiaci december bolo ministrovi kultúry uložené predložiť na rokovanie vlády Návrh zákona o financovaní kultúry národnostných menšín a Návrh zákona o národnostných menšinách. Na základe úlohy C. 33 uznesenia vlády SR č. 278 z 23. apríla 2003 bolo ministrovi kultúry uložené predložiť na rokovanie vlády SR Návrh zákona o národnostných menšinách v zmysle záväzkov Európskej charty menšinových a regionálnych jazykov do 31. decembra 2003.

	V súvislosti s prípravou citovaných návrhov zákonov vynorila sa nevyhnutnosť prístupu k riešeniu problematiky, ktorá je prierezového charakteru tak, že bude koordinovaná z úrovne podpredsedu vlády SR pre európsku integráciu, ľudské práva a menšiny. Zároveň sa ukázala potreba uskutočniť k problematike celospoločenskú diskusiu. Z uvedeného dôvodu predkladá Ministerstvo kultúry SR návrh na zrušenie predmetných úloh úlohy v termínoch podľa Plánu legislatívnych úloh vlády Slovenskej republiky na rok 2003 a podľa uznesenia vlády SR č. 278/2003. Úlohy budú riešené a návrhy oboch zákonov predložené do 31. decembra podľa Plánu legislatívnych úloh vlády SR na rok 2004.

	Zrušenie úloh nemá finančný, ekonomický, environmentálny vplyv ani vplyv na nezamestnanosť.

	Materiál prešiel medzirezortným pripomienkovým konaním a predkladá sa bez rozporov.